
REFERAT
Privind participarea Consiliului Local al Municipiului Timişoara în calitate de coorganizator la cea de-a XXXV-a ediţie a competiţiei internaţionale "Trofeul Carpaţi" la handbal masculin organizată de Federaţia Română de Handbal

Referitor la solicitarea nr. SC2004 – 021183/ 02.12.2004 a Federaţiei Română de Handbal privind competiţia „Trofeul Carpaţi”, ce se va desfăşura în luna noiembrie 2005. 
Competiţia de handbal masculin „Trofeul Carpaţi” este un turneu internaţional de pregătire a echipei noastre naţionale în vederea participării la jocurile de calificare pentru Campionatele Europene. Anul trecut competiţia s-a desfăşurat pentru prima dată la Timişoara şi s-a bucurat de un mare succes.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 300.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

